cyanic-selkie/wikianc huggingface dataset:
बॉस्टन चाय पार्टी
टाउनशेंड शुल्क संकट
आख़िरकार विरोधों के कारण 1770 में संसद ने टाउनशेड शुल्क को निरस्त कर दिया, चाय कर को छोड़ कर, जिसे प्रधानमंत्री लॉर्ड नॉर्थ ने "अमेरिकियों पर कर लगाने का अधिकार" कह कर जारी रखा। करों का यह आंशिक निरस्तीकरण अक्टूबर 1770 तक गैर-आयात आन्दोलन को समाप्त करने के लिए पर्याप्त था। 1771 से 1773 तक, एक बार फिर ब्रिटिश उपनिवेशों में बड़े पैमाने पर चाय का आयात हुआ, जिस पर व्यापारी प्रति पौंड 3 पेंस टाउनशेंड शुल्क का भुगतान करते थे। हालांकि तस्करों का अभी भी न्यूयॉर्क और फिलाडेल्फिया के बाजारों के अधिकांश भाग पर कब्ज़ा था, बॉस्टन वैध चाय का सबसे बड़ा आयातक था।
चाय अधिनियम 1773
1767 का क्षतिपूर्ति अधिनियम, जिसके द्वारा उपनिवेशों को पुनः निर्यात की जाने वाली चाय पर ईस्ट इंडिया कंपनी को 25% शुल्क वापिस मिलता था, 1772 में समाप्त हो गया। 1772 में संसद ने एक नया अधिनियम पारित किया जिसमे शुल्क वापसी को 25% का तीन/पांच कर दिया, जिससे ब्रिटेन में आयात होने वाली चाय पर वास्तव में 10% का ही शुल्क रह गया। इस अधिनियम द्वारा ब्रिटेन में 1767 में निरस्त किये गये करों को भी पुनः बहाल कर दिया गया और उपनिवेशों पर तीन पेंस प्रति पौंड का शुल्क लागू कर दिया गया। इस नए कर के बोझ से ब्रिटिश चाय की कीमत बढ़ने से बिक्री में कमी आयी। कम्पनी ने ग्रेट ब्रिटेन में चाय का आयात जारी रखा, हालांकि उत्पाद का एक विशाल भंडार इकठ्ठा हो गया था जिसे कोई खरीदना नहीं चाहता था। इन और अन्य कारणों से 1772 के अंत तक ब्रिटेन की सबसे महत्त्वपूर्ण वित्तीय संस्था, ईस्ट इंडिया कंपनी, गंभीर वित्तीय संकट में पड़ गयी थी।
इनमे से कुछ करों को समाप्त करना इस संकट का एक स्पष्ट समाधान था। ईस्ट इंडिया कंपनी ने शुरू में टाउनशेंड शुल्क को निरस्त करने की मांग की, लेकिन नॉर्थ मंत्रालय तैयार नहीं हुआ, क्योंकि इस कार्यवाही से यह सन्देश जा सकता था कि संसद उपनिवेशों पर कर लगाने के अधिकार से पीछे हट रही है। सबसे अधिक महत्वपूर्ण बात यह थी कि टाउनशेंड शुल्क से एकत्रित करों का प्रयोग कुछ औपनिवेशिक राज्यपालों तथा न्यायधीशों के वेतन का भुगतान करने के लिए किया जाता था। वास्तव में टाउनशेंड शुल्क का यही उद्देश्य था। पूर्व में इन अधिकारियों को औपनिवेशिक विधान सभाओं द्वारा भुगतान किया जाता था, लेकिन संसद उन्हें वेतन का भुगतान इसलिए करती थी ताकि वे उपनिवेशवासियों के प्रति जवाबदेह बनने की बजाए ब्रिटिश सरकार पर निर्भर रहें.
इंग्लैंड का इतिहास
हेनरी सप्तम्
बॉस्टन चाय पार्टी
चाय अधिनियम 1773
नॉर्थ मंत्रालय का समाधान चाय अधिनियम था जिसे 10 मई 1773 को किंग जॉर्ज की अनुमति मिली। इस अधिनियम द्वारा ब्रिटेन में आयात की जाने वाली चाय पर ईस्ट इंडिया कम्पनी की 25% शुल्क वापसी को बहाल कर दिया गया और पहली बार कम्पनी को भी, स्वयं उपनिवेशों में चाय निर्यात करने की अनुमति दी गयी। इससे कम्पनी लंदन में होने वाली थोक नीलामी में चाय खरीदने वाले बिचौलियों को हटा कर कीमतों में कमी कर सकती थी। बिचौलियों को बेचने के बजाय, कंपनी ने माल लेने के लिए औपनिवेशिक व्यापारियों को नियुक्त किया, बदले में व्यापारी कमीशन के आधार पर चाय बेचते थे। जुलाई 1773 में न्यूयॉर्क, फिलाडेल्फिया, बॉस्टन और चार्ल्सटन में चाय व्यापारियों को चुना गया।
चाय अधिनियम द्वारा उपनिवेशों में आयात की जाने वाली चाय पर तीन पेंस टाउनशेड शुल्क को जारी रखा गया। संसद के कुछ सदस्य इस कर यह तर्क देते हुए समाप्त करना चाहते थे कि एक और औपनिवेशिक विवाद को भड़काने की कोई वजह नहीं थी। उदहारण के लिए राजकोष के पूर्व चांसलर विलियम डाऊडस्वेल ने लॉर्ड नॉर्थ को चेतावनी दी थी कि टाउनशेंड शुल्क को बनाये रखने पर अमेरिकी चाय को स्वीकार नहीं करेंगे। किन्तु नॉर्थ टाउनशेंड कर से प्राप्त राजस्व को छोड़ना नहीं चाहते थे, क्योंकि यह मुख्य रूप से औपनिवेशिक अधिकारीयों के वेतन का भुगतान करने में प्रयुक्त होता था; अमेरिकियों पर कर लगाने का अधिकार भी एक अन्य चिंता का विषय था। इतिहासकार बेन्जामिन लबारी के अनुसार, "जिद्दी लॉर्ड नॉर्थ ने अनजाने में प्राचीन ब्रिटिश साम्राज्य के ताबूत में एक कील ठोक दी थी।"
इंग्लैंड का इतिहास
रोमन काल
55 ई.पू. में रोमन सेनानी जूलियस सीज़र आक्रमणों ने ब्रिटेन को अशांत कर दिया। 43 ई.पू. में सम्राट् क्लादियस के शासन में ब्रिटेन पर विजय की नियमित योजना बनाई गई तथा आगामी 40 वर्षों में स्केपुला, पालिनियस और अग्रीकोला इत्यादि रोमन क्षेत्रपों के अंतर्गत उसे पूरा किया गया। ब्रिटेन का बृहत् क्षेत्र 410 ई. तक रोमन प्रांत रहा तथा इस युग में इस प्रदेश की दीक्षा रोमन संस्कृति में हुई। सड़कों का निर्माण हुआ। उनसे संबंधित नगरों का उदय हुआ। रोमन विधिसंहिता वहाँ प्रचलित हुई। खानों की खुदाई शुरु हुई। नियम और व्यवस्था लाई गई। ब्रिटेन को अनाज का निर्यातप्रधान देश बनाने के लिए कृषि को महत्त्व मिला और लंदीनियम (आधुनिक लंदन) प्रमुख व्यापारिक नगर बन गया। रोमन साम्राज्य में, ईसाई सभ्यता के प्रसार के कारण, ब्रिटेन में भी उसके प्रचारार्थ चौथी शताब्दी के प्रारंभ में एक मार्ग ढूँंढ़ा गया और कुछ कालोपरांत इसका पौधा वहाँ भी लग गया। ब्रिटेन में रोमन सभ्यता फिर भी कृत्रिम और बाह्य ही रही। जनता उससे प्रभावित न हो सकी। उसके अवशेष विशेषत: वास्तु से ही संबंधित रहे। पाँचवीं शताब्दी के आरंभ में रोम को विदेशी आक्रमणों के विरुद्ध घर में संघर्ष करना पड़ा और 410 ई. में अपनी सेना इंग्लैंड से खींच लेनी पड़ी।
बॉस्टन चाय पार्टी
चाय अधिनियम 1773
टाउनशेंड शुल्क के प्रभावी होने के बावजूद, चाय अधिनियम ईस्ट इंडिया कम्पनी को पहले से अधिक सस्ती चाय बेचने की अनुमति देता था, जिससे इसके दाम तस्करों द्वारा प्रस्तावित दामों से कम थे। 1772 में, वैध तौर पर आयात की जाने वाली चाय के सबसे सामान्य किस्म बोहिया 3 शिलिंग (3s) प्रति पौंड तक बिकी. चाय अधिनियम के बाद, औपनिवेशिक व्यापारी इसे 2 शिलिंग प्रति पौंड (2s) तक बेच सकते थे, जोकि तस्करों की 2 शिलिंग और 1 पैनी (2s 1d) कीमत से कुछ कम थी। यह समझते हुए कि टाउनशेंड शुल्क का भुगतान राजनैतिक तौर पर संवेदनशील था, कम्पनी कुछ इस प्रकार की व्यवस्था कर के कर बचाना चाहती थी कि एक बार उपनिवेशों में उतरने पर या तो एक बार में ही लंदन में इसका भुगतान कर दिया जाए, अथवा चाय बेचने के बाद व्यापारी चुपचाप शुल्क का भुगतान करें। उपनिवेशवासियों से यह कर छिपाने का प्रयास असफल रहा।
इंग्लैंड का इतिहास
इंग्लिश विजय
रोमनों के चले जाने पर ब्रिटेन कुछ समय के लिए बर्बर आक्रमणों का लक्ष्य बना। उत्तर से पिक्ट, पश्चिम से स्काट तथा पूर्व से समुद्री लुटेरे सैक्सन और जूट आए। सैक्सन त्यूतन जाति के थे जिसमें ऐंगल, जूट और शुद्ध सैक्सन भी सम्मिलित थे। ब्रिटेन ने जूटों की सहायता माँगी। जूटों ने 449 ई. में ब्रिटेन में प्रवेश कर, पिक्टों को परास्त कर, केंट प्रदेश में अपनी सत्ता स्थापित की। इसके उपरांत सैक्सन जत्थों ने ब्रिट्नों को जीत ससेक्स, वेसेक्स और एसेक्स के प्रदेश में प्रभुत्व स्थापित कर लिया। अंत में ऐंग्लों ने उत्तर और मध्य से देश पर आक्रमण किया और ऐंग्लीय व्यवस्था स्थापित की। ये तीनों विजेता जातियाँ सामान्यत: इंग्लिश नाम से प्रसिद्ध हुईं। ऐंग्लोसैक्स विजय की यह प्रक्रिया लगभग 150 वर्षों तक चली जिसमें अधिकांश ब्रिट्नों का दमन हुआ और एक नई सभ्यता आरोपित हुई।
बॉस्टन चाय पार्टी
चाय अधिनियम का विरोध
सितम्बर और अक्टूबर 1773 में, चाय से लदे हुए ईस्ट इंडिया कम्पनी के सात जहाज़ उपनिवेशों में भेजे गये: चार बॉस्टन की तरफ तथा न्यूयॉर्क, फिलाडेल्फिया और चार्ल्सटन में प्रत्येक के लिए एक. जहाजों में 2000 से अधिक पेटियों में लगभग 600000 पौंड चाय भरी हुई थी। जब जहाज़ रास्ते में थे, अमेरिकियों को चाय अधिनियम का विवरण पता चल गया और विरोध बढ़ने लगा। व्हिग्स जो कई बार खुद को सन ऑफ़ लिबर्टी(Son of Liberty) कहते थे, ने जागरूकता बढ़ाने के लिए एक अभियान की शुरुआत की और व्यापारियों को इस्तीफे के लिए आश्वस्त या मजबूर किया, उसी ढंग से जिस ढंग से 1765 में स्टाम्प अधिनियम संकट के दौरान स्टाम्प विक्रेताओं को किया गया था।
इंग्लैंड का इतिहास
इंग्लिश विजय
ऐंग्लोसैक्सन विजयोपरांत सात राज्यों का सप्तशासन केंद्र, ससेक्स, वेसेक्स, एसेक्स, नार्थंब्रिया, पूर्वीय ऐंग्लिया और मर्सिया पर स्थापित हुआ। ये राज्य सतत पारस्परिक युद्धों में निरत रहे और तीन राज्य (मर्सिया, नार्थंब्रिया तथा वेसेक्स) अपनी विजयों के कारण अधिक शक्तिशाली हुए। अंत में वेसेक्स ने सर्वोपरि शक्ति अर्जित की। सप्तशासन के प्रमुख राजाओं में केंट के एथेलबर्ट, नार्थंब्रिया के एडविन, मर्सिया के पेडा तथा वेसेक्स के इतनी प्रसिद्ध हैं। यही वह समय है जब ओगस्तीन के प्रयास से (597 ई.) इंग्लैंड ने ईसाई धर्म की दीक्षा ली और ओगस्तीन कैंटरबरी के प्रथम आर्चबिशप नियुक्त हुए। केंट, नार्थंब्रिया और मर्सिया ने क्रम से नया धर्म अंगीकार किया। उधार सेंत पात्रिक तथा सेंत कोलंबा क्रमश: आयरलैंड और स्काटलैंड में समान कार्य में निरत थे। इंग्लैंड के इस धर्मपरिवर्तन ने राष्ट्रीय एकत का मार्ग प्रशस्त किया।
बॉस्टन चाय पार्टी
चाय अधिनियम का विरोध
विरोध आन्दोलन जो बॉस्टन टी पार्टी के साथ समाप्त हुआ, उच्च करों से उत्पन्न विवादों के बारे में नहीं था। वास्तव में वैध रूप से आयात की जाने वाली चाय की कीमत 1773 में चाय अधिनियम द्वारा कम कर दी गयी थी। प्रदर्शनकारी इस के बजाय अन्य मुद्दों पर चिंतित थे। परिचित उक्ति "प्रतिनिधित्व के बिना कोई कर नहीं" के साथ उपनिवेशों पर संसद के अधिकारों का वर्चस्व प्रमुख मुद्दे थे। कुछ लोगों ने कर कार्यक्रम का उद्देश्य-मुख्य अधिकारियों को औपनिवेशिक प्रभाव से मुक्त करना बताया -जो औपनिवेशिक अधिकारों का खतरनाक उल्लंघन था। यह विशेषकर मैसाचुसेट्स के लिए सच था क्योंकि यही अकेला उपनिवेश था जहां टाउनशेंड कार्यक्रम पूरी तरह से लागू किया गया था।
इंग्लैंड का इतिहास
वेसेक्स का उत्कर्ष
प्राचीन 15 सैक्सन राजाओं की पंक्ति का प्रारंभ एग्बर्ट (802-39) से तथा अंत लौहपुरुष एडमंड (1017) के शासन से होता है। इन दो शताब्दियों में नार्थमैनों अथवा डेनों के आक्रमण हुए और इसकी पराकाष्ठा अलफ्रेड महन् के शासन (871-901) में हुई जिसने 878 ई. में एथेनडन के युद्ध क्षेत्र में इनको परास्त किया। अलफ्रेड का शासन युद्ध और शांति की सफलताओं से उल्लेखनीय है। उसने वेसेक्स को व्यवस्थित किया, सैनिक सुधार किए, जलसेना स्थापित की, नियमों में संशोधन किए और ज्ञान प्रोत्साहन दिया। ऐंग्लोसैक्सन वृतांत का संग्रह इसी के शासन में हुआ। इस युग का एक और प्रसिद्ध व्यक्ति, कैंटरबरी का आर्चबिशप, टंस्टेन हुआ, जो अल्फ्रेड के उत्तराधिकारियों की छत्रछाया में राष्ट्रनायक और धर्मसुधारक के रूप में विख्यात हुआ। सैक्सन राजकुल लगभग चौथाई शताब्दी के लिए एथेलरेड की अदूरदर्शी नीति के कारण सत्ताहीन कर दिया गया। अंतत: डेन अपना निरंकुश राजतंत्र कैन्यूट की अध्यक्षता में स्थापित करने में 1017 ई. में सफल हुए।
बॉस्टन चाय पार्टी
चाय अधिनियम का विरोध
औपनिवेशिक व्यापारियों, जिनमे से कुछ तस्कर थे, ने विरोधों में महत्त्वपूर्ण भूमिका निभाई. चूंकि चाय अधिनियम ने वैध रूप से आयातित चाय को सस्ता बना दिया था, इससे डच चाय के तस्करों को व्यापार से बाहर होने का खतरा लगने लगा। वैध चाय आयातक, जिन्हें ईस्ट इंडिया कम्पनी द्वारा व्यापारी का दर्ज़ा नहीं दिया गया था, भी चाय अधिनियम के कारण आर्थिक संकट की स्थिति में थे। व्यापारियों के लिए चिंता का एक अन्य कारण यह था कि चाय अधिनियम से ईस्ट इंडिया कम्पनी का चाय के व्यापर पर एकाधिकार हो गया और इससे यह आशंका जताई जा रही थी कि भविष्य में सरकार द्वारा बनाई जाने वाली एकाधिकार नीति में अन्य वस्तुओं को भी शामिल किया जा सकता था।
इंग्लैंड का इतिहास
डेन व्यवस्था तथा सैक्सन पुनरावृत्ति
1017 से 1042 ई. तक इंग्लैंड तीन डेन राजाओं द्वारा शासित हुआ। कैन्यूट, जिसने 18 वर्ष शासन किया, इंग्लैंड, डेनमार्क तथा नार्वे का राजा था। शासन का प्रारंभ बर्बरता से कर, उसने इंग्लैंड में नियमव्यवस्था पुन: स्थापित की, डेनों और स्थानीय जनता को समदृष्टि से देखा और रोम की तीर्थयात्रा की, जहाँ उसने इंग्लिश यात्रियों को सुविधाएं दिलाईं। उसके अयोग्य पुत्रों के शासन में डेन साम्राज्य का अंत हो गया।
बॉस्टन चाय पार्टी
चाय अधिनियम का विरोध
बॉस्टन के दक्षिण में, प्रदर्शनकारियों ने चाय व्यापारियों को सफलतापूर्वक इस्तीफा देने के लिए मजबूर कर दिया। चार्ल्सटन में, दिसंबर की शुरुआत तक व्यापारियों को इस्तीफा देने के लिए मजबूर किया गया और लावारिस चाय को कस्टम अधिकारियों ने जब्त कर लिया। फिलाडेल्फिया में बड़े पैमाने पर विरोध बैठकें हुईं. बेंजामिन रश ने देशवासियों से चाय को उतारने का विरोध करने का आग्रह किया, क्योंकि माल में "गुलामी के बीज" थे। दिसंबर की शुरुआत तक फिलाडेल्फिया के व्यापारियों ने इस्तीफा दे दिया, जहाज के कप्तान को माल से संबंधित समस्या का सामना करना पड़ा और चाय से लदा जहाज़ अपने माल के साथ इंग्लैंड की ओर लौट गया. न्यूयॉर्क शहर को जाने वाला जहाज़ खराब मौसम की वजह से देरी से पहुंचा, जब तक यह पहुंचा, व्यापारी इस्तीफ़ा दे चुके थे और जहाज़ चाय के साथ इंग्लैंड लौट आया।
बॉस्टन में गतिरोध
मैसाचुसेट्स के अलावा हर उपनिवेश में प्रदर्शनकारी चाय व्यापारियों को इस्तीफ़ा देने के लिए बाध्य करने या चाय को वापिस भेजने में सक्षम रहे। हालांकि, बॉस्टन में, राज्यपाल हचिसन अपने दृढ़ निश्चय के साथ डटे हुए थे। उसने चाय व्यापारियों, जिनमे से दो उसके बेटे थे, को पीछे न हटने के लिए मना लिया।
जब चाय से लदा जहाज डार्टमाउथ नवम्बर के अंत में बॉस्टन हार्बर पर पहुंचा, व्हिग नेता सैम्युअल एडम्स ने 29 नवंबर,1773 में फेंयूइल हॉल में एक बड़ी सामूहिक बैठक आयोजित की। हजारों लोग पहुंचे, इतने अधिक कि बैठक अधिक बड़े ओल्ड साउथ मीटिंग हाउस में स्थानांतरित कर दी गई। ब्रिटिश नियमों के अनुसार डार्टमाउथ को माल उतारना था तथा बीस दिनों के भीतर शुल्क का भुगतान करना था नहीं तो कस्टम अधिकारी माल को जब्त कर सकते थे। सामूहिक बैठक में एडम्स द्वारा प्रस्तावित एक प्रस्ताव पारित किया गया जो फिलाडल्फिया में पहले प्रख्यापित, समान प्रस्ताव पर आधारित था, डार्टमाउथ के कप्तान को बिना आयात शुल्क का भुगतान किए जहाज़ वापस ले जाने का आग्रह किया गया। इस बीच, बैठक में 25 लोगों को जहाज़ की निगरानी तथा चाय की पेटियों को उतरने से रोकने के लिए नियुक्त किया गया-जिनमे से कई पेटियां लंदन की डेविसन, न्यूमैन एंड कम्पनी की थीं।
इंग्लैंड का इतिहास
प्लैंटेजनेट शासक
हेनरी द्वितीय का शासन (1154-89) इंग्लिश इतिहास में घोर गर्भस्थिति में था। इसके शासन की विशेषताओं में प्रधान थीं इंग्लैंड और स्काटलैंड के संबंधों में सामीप्य, राजकीय व्यवस्था का एक्सचेकर और न्याय पर आधारित दृढ़ीकरण, क्यूरिया रेजिस का उदय, सामान्य इंग्लिश नियम का आविर्भाव तथा स्वायत्त शासन एवं ज्ञान की परंपराओं का विकास हुआ। उसके क्लैंरेंडन विधान (1164) ने राजा और चर्च के संबंधों का निर्धारण किया। हेनरी तथा कैंटरबरी के आर्चबिशप टामस बेकेट में चर्चनीति पर परस्पर संघर्ष तथा बेकेट के वध ने इस चर्चनीति को असफल कर दिया और चर्च विरुद्ध राजा का पक्ष क्षतिग्रस्त हो गया। हेनरी का पुत्र रिचर्ड, जिसका शासन (1199-1216) तृतीय धर्मयुद्ध के संचालन तथा सलादीन के विरुद्ध फिलिस्तीन की उसकी विजयों के लिए प्रसिद्ध है, सदैव ही अनुपस्थित शासक रहा। उसका शासनकाल राबिनहुड के कार्यों से संबंधित है। उसकी मृत्यु के उपरांत उसका भाई जान गद्दी पर बैठा, जिसका शासन नृशंस अत्याचार तथा विश्वासघात का प्रतीक है। फ्रांस के फिलिप द्वितीय से झगड़कर नार्मंडी तथा उसका सतत अधिकार उसने खो दिया और पोप से झगड़कर उसे घोर लज्जा का सामना करना पड़ा। उसके बैरनों से संघर्ष का अंत इंग्लिश स्वाधीनता की नींव महान परिपत्र (मैग्नाकार्टा - 1215) पर हस्ताक्षर के साथ हुआ।
बॉस्टन चाय पार्टी
बॉस्टन में गतिरोध
राज्यपाल हचिसन ने बिना शुल्क अदायगी के डार्टमाउथ को छोड़ने से इंकार कर दिया। चाय से लदे दो और जहाज़ एलिआनोर और द बीवर, बॉस्टन हार्बर पर पहुंचे (एक अन्य चाय से लदा जहाज़ द विलियम भी भेजा गया था, लेकिन इसे एक तूफान का सामना करना पड़ा तथा यह अपने गंतव्य तक पहुंचने से पहले ही नष्ट हो गया। ) 16 दिसंबर-जो डार्टमाउथ की समय सीमा की अंतिम तिथि थी-लगभग 7000 लोग ओल्ड साउथ मीटिंग हाउस में इकट्ठे हुए. यह जानने के पश्चात् कि राज्यपाल हचिसन ने जहाज़ों को छोड़ने से इंकार कर दिया है, एडम्स ने घोषणा की कि "यह बैठक इस देश को बचाने के लिए और कुछ नहीं कर सकती." एक लोकप्रिय कथा के अनुसार, एडम्स का बयान "चाय पार्टी" शुरू करने के लिए एक सुनियोजित संकेत था। हालांकि, इस दावे की तब तक पुष्टि नहीं हो सकी जब तक कि घटना की एक सदी बीतने के पश्चात् एडम्स के पड़पोते द्वारा लिखी गयी जीवनी नहीं देखी गयी, जिसने कि निश्चित तौर पर घटना की गलत व्याख्या की है। प्रत्यक्षदर्शियों के अनुसार, एडम्स के कथित संकेत के दस या पन्द्रह मिनट तक लोगों ने बैठक नहीं छोड़ी तथा वास्तव में एडम्स ने लोगों को रोकने का प्रयास किया क्योंकि बैठक अभी ख़त्म नहीं हुई थी।
इंग्लैंड का इतिहास
प्लैंटेजनेट शासक
हेनरी तृतीय (1216-72) के दीर्घ शासन को साइमन डी मांटफर्ट के नेतृत्व में बैरनों की अशांति तथा 1258 की आक्सफोर्ड की धाराओं द्वारा राजा पर लादे गए नियंत्रण का सामना करना पड़ा। इसके उपरांत राजा और साइमन के नेतृत्व में सर्वप्रिय दल के बीच गृहयुद्ध छिड़ा जिसमें हेनरी की हार हुई। यह शासन अंग्रेजी संस्थाओं के विकास के लिए प्रसिद्ध है। 1265 ई. में मांटफ़ोर्ड ने पार्लियामेंट में नगरों और बरों के प्रतिनिधि आमंत्रित कर हाउस ऑव कामंस का शिलान्यास किया। एडवर्ड प्रथम (1272-1307) की अध्यक्षता में वेल्स की विजय पूर्ण की गई। इसका शासन, अंग्रेजी कानून, न्याय और सेना में सुधार तथा 1295 की माडल पार्लामेंट के द्वारा पार्लामेंट को राष्ट्रीय संस्था बना देने के प्रयत्न के लिए महत्वपूर्ण है। अप्रिय तथा शिथिल एडवर्ड द्वितीय (1307-27) की मृत्यु पर उसका पुत्र एडवर्ड तृतीय (1327-77), जिसका शासन घटनापूर्ण था, गद्दी पर बैठा। स्काटलैंड से हुए एक युद्ध के उपरांत इंग्लैंड और फ्रांस के बीच शतवर्षीय युद्ध का सूत्रपात हुआ जो 1453 ई. तक पाँच अंग्रेज शासकों को विक्षिप्त किए हुए था। उसके शासन की दूसरी घटनाएँ, पार्लामेंट का दो सदनों में विभाजन, 1348 की "काली मृत्यु" तथा वीक्लिफ़ के उपदेश आदि हैं। वीक्लिफ़ ने बाइबिल का अंग्रेजी में अनुवाद कर सुधार आंदोलन का आभास दे दिया था। रिचर्ड द्वितीय के शासन (1377-99) में कृषक विद्रोह के रूप में सामाजिक क्रांति की प्रथम पीड़ा की अनुभूति इंग्लैंड ने की और अंग्रेजी साहित्य के आरंभयिता चासर ने कैंटरबरी टैल्स लिखी। प्लैंटेजनेट शासन की प्रमुख सफलताएँ पार्लामेंट का विकास, साधारण जनता का विद्रोह, चर्च अधिकार का पतन तथा राष्ट्रीय भावना का उदय है।
बॉस्टन चाय पार्टी
चाय का विनाश
जबकि सैम्युअल एडम्स ने बैठक का नियंत्रण करने की कोशिश की, लोग ओल्ड साउथ मीटिंग हाउस से बाहर निकल कर बॉस्टन हार्बर की ओर बढ़ने लगे। उस शाम, 30 से 130 पुरुषों का एक समूह, जिनमे से कुछ मोहाव्क इंडियन (Mohawk Indians) के भेष में थे, तीन जहाज़ों पर चढ़े और तीन घंटों में सभी 342 पेटियों को पानी में फेंक दिया। चाय पार्टी के ग्रिफिन व्हार्फ़ द्वारा बताये गये स्थल की सटीकता प्रमाणित नहीं है, एक व्यापक अध्ययन के अनुसार ऐसा हचिसन स्ट्रीट (आज के दौर में पर्ल स्ट्रीट) के छोर पर हुआ।
इंग्लैंड का इतिहास
गुलाबों का युद्ध
लंकास्टर वंश के तीनों हेनरियों (चतुर्थ से षष्ठ तक) का शासन 1399 ई. से 1461 ई. तक आंतरिक दृष्टि से, केवल लोलाडों अथवा वीक्लिफ़ के अनुयायियों के दमन को छोड़, कोई घटनात्मक महत्त्व नहीं रखता। बाह्य दृष्टि से हेनरी पंचम के शासन में शतवर्षीय युद्ध की पुनरावृर्त्ति, अगिन कोर्ट की 1415 की विजय, रोगेन का बंदी होना तथा 1420 की ट्रायस की संधि सहायक हुई। हेनरी पष्ट (1422-61) के शासन में शतवर्षीय युद्ध सफलतापूर्वक चलता रहा, जब तक फ्रांस को कृषककुमारी उस आर्क की जोन के व्यक्तित्व में त्राणकर्ता नहीं मिला, जिसके जोशीले नेतृत्व के सामने अंग्रेज हतप्रभ हो गए और 1453 इ. में एक कैले को छोड़ अपने सारे फ़्रेंच प्रदेश गँवा बैठे। किंतु इस शासन में गृहयुद्ध--गुलाबों का युद्ध (1455-1485) - हुआ जो शासन सत्ता के हस्तांतरण के लिए लंकास्टर तथा यार्कवंश में लड़ा गया। पक्षों का नेतृत्व क्रमश: हेनरी षष्ठ तथा रिचर्ड ने किया। अंतिम विजयों ने राजमुकुट यार्क वंश के एडवर्ड को दिया जिसने संसद् की स्वीकृति से 1461 ई. में एडवर्ड चतुर्थ के नाम से राज्यारोहण किया। 1485 ई. में यार्कवंशीय सामंत रिशमांड के अर्ल हेनरी ने वासवर्थ के युद्ध में रिचर्ड को परास्त कर हेनरी सप्तम के नाम से, यार्कवंशीय राजकुमारी एलिजाबेथ का ब्याह, इंग्लैंड को राजमुकुट ले ट्यूडरवंश की स्थापना की।
अल्लूरु (कृष्णा)
अल्लूरु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
बॉस्टन चाय पार्टी
प्रतिक्रिया
राज्यपाल थॉमस हचिसन ने संस ऑफ़ लिबर्टी (Sons of Liberty) के साथ कठोर तरीके से पेश आने का आग्रह किया। अगर उसने वही किया होता जो अन्य राज्यपालों ने किया था और जहाज़ के मालिकों तथा कप्तानों को उपनिवेशवासियों के साथ मुद्दे को सुलझाने दिया होता, तो डार्टमाउथ,  एलिआनोर और द बीवर बिना चाय उतारे चले गये होते.
इंग्लैंड का इतिहास
गुलाबों का युद्ध
लंकास्टर युग की कुछ युगांतरकारी घटनाएँ थीं : संसदीय शक्तियों का विकास, लोकसभा की स्वातंत्र्य विजय, गुलाबों के युद्धों के सामंती घरानों के विध्वंस के साथ राष्ट्रीय भावना को प्रोत्साहन तथा राजसत्ता की वृद्धि, पोप के अधिकारों का क्रमिक ह्रास और कैक्सटन के छापेखाने के आविष्कार से जनित साहित्य में बढ़ती हुई अनुरक्ति।
बॉस्टन चाय पार्टी
प्रतिक्रिया
उपनिवेशों में बेंजामिन फ्रेंकलिन ने कहा कि सभी 90000 पाउंड की नष्ट की गयी चाय का भुगतान किया जाना चाहिए। रॉबर्ट मूर्रे, एक न्यूयॉर्क व्यापारी तीन अन्य व्यापारियों के साथ लॉर्ड नॉर्थ के पास गया और नुक्सान की भरपाई की पेशकश की, लेकिन इस पेशकश को ठुकरा दिया गया। बड़ी संख्या में उपनिवेशवासी इसी तरह के कार्यों को करने के लिए प्रेरित हुए, जैसे पैगी स्टीवर्ट का जलना. बॉस्टन चाय पार्टी अंततः एक ऐसी प्रतिक्रिया साबित हुई जिसने अमेरिकी क्रांतिकारी युद्ध का नेतृत्व किया।
इंग्लैंड का इतिहास
ट्यूडर युग
यद्यपि ट्यूडर युग का आविर्भाव मध्ययुग का अंत और आधुनिक युग का आरंभ है, फिर भी कई दृष्टियों से मध्ययुगीन प्रवृत्तियों के विस्तार को ही सिद्ध करता है। साथ ही यह अंग्रेजी इतिहास के महान परिवर्तनों एवं रचनाओं का युग था, जब इंग्लैंड ने वह स्थिति ग्रहण की जो आगामी इतिहास में पूर्ववत् बनी रही। नए ज्ञान, भौगोलिक खोजों, आविष्कारों, नूतन राष्ट्रवाद, सुधार आंदोलन तथा सामाजिक शक्तियों ने इंग्लैंड के स्वरूप में पूर्णत: परिवर्तन कर दिया। हेनरी सप्तम (1485-1509) नूतन राजतंत्र तथा छलपूर्ण निरंकुशता का विधाता था1 यह राजशक्ति किसी औपचारिक वैधानिक परिवर्तन के कारण नहीं, जनता के विश्वास, समय की आवश्यकताओं तथा राजाओं की दूरदर्शिता के परिणामस्वरूप पैदा हुई। ट्यूडर शासकों ने सामंवादी सत्ता को दबाया तथा सार्वजनकि स्वीकृति पर आधारित सामंतसत्ता के भग्नावशेष पर दृढ़ राजतंत्र स्थापित किया। ट्यूडर शासकों ने एक सहायक संसद् के सहयोग से, जो राजेच्छा का साधन बन गई थी, शासन किया। किंतु संसद का अधिकार सिद्धांतत: भी समाप्त नहीं किया गया; वरन् संसद के कार्यों को प्रोत्साहन दिया गया जिसके फलस्वरूप युग के अंत तक संसदीय शक्तियों की वृद्धि हुई। राजाओं की लिप्सा ने उन्हें आर्थिक दृष्टि से स्वाधीन कर दिया था।
बॉस्टन चाय पार्टी
प्रतिक्रिया
फरवरी 1775 में, ब्रिटेन ने संकल्प समाधान पारित किया, जिसके द्वारा उस उपनिवेश पर कर समाप्त कर दिया गया जो शाही अधिकारियों को संतोषजनक शाही रक्षा प्रदान करने में सक्षम था। चाय अधिनियम को औपनिवेशिक कराधान अधिनियम 1778 द्वारा निरस्त कर दिया गया।
इंग्लैंड का इतिहास
ट्यूडर युग
धार्मिक व्यवस्था इन शासकों की महान सफलता थी। हेनरी अष्टम (1509-47) के नेतृत्व में रोम से जो संबंधविच्छेद एक विधानमाला के द्वारा हुआ, वह एडवर्ड षष्ठ के शासन में (1547-53) भी चला। यद्यपि कुछ समय के लिए मेरी ट्यूडर के शासन में (1553-58) वह व्यवस्था भंग हुई थी, फिर भी एलिजाबेथ प्रथम (1558-1603) के शासन में उसकी पूर्णता की ओर प्रगति हुई और ऐंग्लिकन धर्मव्यवस्थाओं की स्थापना हुई। ट्यूडर शासकों की वैदेशिक नीति, केवल एलिजाबेथ के युग को छोड़, जब शासक को प्रतिरोध आंदोलन के अनुयायियों के विरुद्ध संघर्ष तथा मेरी स्टुअर्ट की फांसी के फलस्वरूप स्पेन से युद्ध करना पड़ता था, अधिकतर शांति और इंग्लैंड को सुदृढ़ करने में लगी थी। इस नीति की एक अभिव्यक्ति राजवंशीय विवाहों में हुई। इनके शासकों के दृढ़ शासन में आयरलैंड का विघटन कर स्काटलैंड को पहले वैवाहिक, फिर धार्मिक बंधन में इंग्लैंड से बाँधकर ब्रिटेन की एकता को क्रियात्मक संज्ञा दी गई।
बॉस्टन चाय पार्टी
प्रतिक्रिया
कम से कम, बॉस्टन चाय पार्टी और उससे उत्पन्न हुई प्रतिक्रिया ने क्रांतिकारियों का समर्थन तेरह उपनिवेशों में किया जो आख़िरकार अपनी आज़ादी की लड़ाई में सफल रहे।
इंग्लैंड का इतिहास
ट्यूडर युग
यह युग, जान तथा कैबेट की भौगोलिक खोजोंस, चांसलर, विलगबी, फ्राबिशर, ड्रेक तथा हाकिन्स के व्यापारिक मार्गस्थापन, छापाखाना, बारूद और कुतुबनुमा के आविष्कार, व्यापारिक कपंनियों की रचना (जिसमें ईस्ट इंडिया कंपनी भी थी) तथा अमरीकी प्रमुख स्थल पर वर्जीनिया ऐसे उपनिवेशों की स्थापना आदि के लिए महत्वपूर्ण है। ब्रिटेन की नाविककला की सर्वोच्चता भी तभी प्रतिष्ठित हुई जिससे वाणिज्य और कृषि का विकास हुआ। व्यापारिक परिवर्तनों के मध्य वर्ग को जन्म दिया जो सामाजिक अधिनिमयन की आवश्यकता का संकेतक सिद्ध हुआ। ट्यूडर शासक एक ऐसे स्वायत्त शासन के रचयिता थे जो 19वीं शताब्दी तक प्रचलित रहा। निर्धनों को नियमित ढंग से लाभान्वित करने का प्रयत्न 1601 के निर्धन कानून से हुआ। सुख और सभ्यता का भौतिक स्तर भी ऊँचा उठा। नवजागृति को मजबूत आधार मिला और बुद्धि एवं संस्कृति के क्षेत्र में इसका प्रमाण मिला। एलिजाबेथ के शासन में साहित्य को बड़ा प्रोत्साहन मिला। तब नाटकों की परिणति शेक्सपियर तथा मार्लो ने, कविता का विकास स्पेन्सर ने और नूतन गद्य हूकर तथा बेकन ने किया।
बॉस्टन चाय पार्टी
विरासत
इतिहासकार अल्फ्रेड यंग के अनुसार, शब्द "बॉस्टन टी पार्टी" 1834 तक प्रकाशित नहीं हुआ था। उस समय से पहले, घटना को आम तौर पर "चाय के विनाश" के रूप में जाना जाता था। यंग के मुताबिक, अमेरिका के कई लेखक जाहिरा तौर पर संपत्ति के विनाश का जश्न मनाने के अनिच्छुक थे और इसलिए अमेरिकी क्रांति के इतिहास में इस घटना को आम तौर पर अनदेखा किया गया। तथापि, 1830 के दशक में बदलाव की शुरुआत हुई, विशेष रूप से जॉर्ज रॉबर्ट ट्वेल्व्स हेव्स की जीवनी के प्रकाशन के बाद, जो "चाय पार्टी" के जीवित प्रतिभागियों में से एक था", चूंकि अब यह ज्ञात हो चुका था।
इंग्लैंड का इतिहास
ट्यूडर युग
प्रारंभिक स्टुअर्ट शासक, गृहयुद्ध, राजतंत्र का पुन: स्थापना तथा क्रांति-1603 ई. में जेम्स प्रथम के राज्यारोहण से इंग्लैंड और स्काटलैंड के राजमुकुट एक हो गए तथा इग्लैंड में वैदेशिक स्काट वंश की स्थापना प्रारंभ हुई। ट्यूडर निरंकुश व्यवस्था तथा संसद् से सामंजस्य की आवश्यकता के समाप्त हो जाने से इंग्लैंड की बाह्य और आंतरिक स्थिति में एक नए युग का आविर्भाव हुआ। स्टुअर्ट शासक विकासमान राष्ट्र की शक्तियों से संघर्ष कर बेठे जिसके परिणाम गृहयुद्ध, गणतंत्रीय अनुभव, राजतंत्र का पुन:स्थापन तथा क्रांतिकारी व्यवस्था हुए। राष्ट्र का विकास, राजाओं का चरित्र, स्टुअर्ट शासकों को दैवी अधिकारजन्य राजनीति में रूढ़िवादी आस्था तथा उग्र प्यूरीटनवाद इत्यादि का सामूहिक परिणाम हुआ राजा और संसद् के बीच एक महान वैधानिक संघर्ष। यह संघर्ष जेम्स प्रथम (1603-25) तथा चार्ल्स प्रथम (1625-49) के शासन की प्रधान घटना है। राजा के विशेषाधिकारों की पृष्ठभूमि से उत्पन्न इस संघर्ष के प्रधान पक्ष धर्म, अर्थ, तथा वैदेशिक नीति थे। 1628 ई. में लोकसभा अपने अधिकारों का परिपत्र प्राप्त करने में सफल हुई। किंतु चार्ल्स फिर स्वेच्छापूर्ण शासन पर दृढ़ हो गया और संसद् के दीर्घ अधिवेशन के उपरांत घटनाचक्रों ने राजा तथा संसंद् के दलों के बीच गृहयुद्ध को द्रुतगामी कर दिया। 1648 ई. तक राजा के पक्षपाती उखाड़ फेंके गए तथा दूसरे वर्ष चार्ल्स पर अभियोग लगाकर उसे फांसी दे दी गई।
गणतंत्रीय विष्कंभक (1649-60) में इंग्लैंड को गणतंत्र घोषित किया गया और ओलिवर क्रामवेल ने महान संरक्षकपद से 1658 तक शासन किया। आंतरिक दृष्टि से यह युग सैनिक शासनस्थापना, घोर प्यूरिटनवादी प्रयोग तथा कई वैधानिक योजनाओं के लिए उल्लेखनीय है। क्रामवेल की वैदेशिक नीति के परिणामस्वरूप डच और स्पेन से युद्ध हुए तथा इंग्लैंड को जल और स्थल दोनों युद्धों में यश मिला। उसका प्रधान उद्देश्य ब्रिटिश व्यापार तथा प्यूरिटन मत की वृद्धि करना था। उसे इंग्लैंड, स्काटलैंड तथा आयरलैंड की एकता के प्रयत्न में सफलता मिली। किंतु आंतरिक शासन में जनतंत्र को समाप्त कर देने के कारण राजतंत्र फिर से स्थापित करने के पक्ष में एक राष्ट्रीय प्रतिक्रिया हुई और क्रामवेल की मृत्यु के उपरांत उसके पुत्र रिचर्ड के शासनकाल में सारे देश पर अराजकता छा गई। परिणामस्वरूप 1660 ई. में स्टुअर्ट राजतंत्र पुन: स्थापित हुआ।
बॉस्टन चाय पार्टी
विरासत
कई राजनीतिक दृष्टिकोणों से अमेरिकी कार्यकर्ताओं ने विरोध के प्रतीक के रूप में चाय पार्टी को याद किया है। 1973 में, चाय पार्टी की 200वीं वर्षगांठ पर राष्ट्रपति रिचर्ड निक्सन पर दोषारोपण के लिए फेंयूइल हाल में एक बड़ी बैठक बुलाई गयी और बढ़ते तेल संकट के मद्देनज़र तेल कंपनियों का विरोध किया गया। बाद में, प्रदर्शनकारी बॉस्टन हार्बर में एक नकली जहाज में सवार हुए, निक्सन के पुतले को फांसी दी और बंदरगाह में तेल के कई खाली ड्रम फेंके. 1998 में, दो अमेरिकी रूढ़िवादी कांग्रेसियों ने संघीय कर संहिता को एक पेटी में डाला जिस पर "चाय" लिखा हुआ था और इसे बंदरगाह में फेंक दिया।
इंग्लैंड का इतिहास
ट्यूडर युग
1660 ई. की व्यवस्था ने राजतंत्र तथा पार्लामेंट दोनों को पुन: स्थापित किया। चार्ल्स द्वितीय के शासन (1660-85) ने क्लैंरेंडन संहिता के अंतर्गत ऐम्लिन धर्मव्यवस्था स्थापित की, पंरतु चार्ल्स द्वितीय ने कैथोलिकों को भी धार्मिक सहिष्णुता देनी चाही। बहिष्कार-नियम (एक्सक्ल्यूज़न बिल) जन्य संघर्ष ने इंग्लैंड में दो दल, क्रमश: पेटिशनर तथा अभोरर, पैदा किए जो आगे चलकर ह्विग और टोरी कहलाए। उसके शासन की विशेषता वैधानिक प्रगति तथा नेतिक हीनता में है। 1665 ई. में ताऊन का प्रकोप हुआ तथा 1666 में भीषण अग्निकांड। अपनी वैदेशिक नीति का आरंभ चार्ल्स द्वितीय ने फ्रांस से मैत्रीपूर्ण व्यवहार, स्पेन से शत्रुता तथा डचों से युद्ध किया। उसके शासन (1685-88) में राजा और पार्लामेंट का संघर्ष फिर अपने प्रारंभिक बिंदु पर पहुँचा। उसने कैथोलिक मत के प्रति सहिष्णुता, स्थायी सेना तथा फ्रेंच मंत्री पर आधारित स्टुअर्ट निरंकुशता को पुनर्जीवित करने का प्रयत्न किया। उसका रोमन मत का सार्वजनिक प्रतिपादन, राजशक्ति का प्रयोग, धर्म-स्वातंत्र्य-घोषणा का प्रकाशन तथा इसी से मिश्रित, उसके पुत्र हो जाने के कारण, कैथोलिक मत के भावी सुनहरे अवसर, सामूहिक रूप से 1688 ई. की तथाकथित गौरवशाली क्रांति में परिलक्षित हुए। परिणामत: विलियम तृतीय एवं मेरी का राजतिलक हुआ।
बॉस्टन चाय पार्टी
विरासत
2006 में, एक मुक्तिवादी राजनीतिक दल, जिसे बॉस्टन टी पार्टी कहा जाता है, की स्थापना की गई। 2007 में, रॉन पॉल "टी पार्टी" मनी बम, जो बॉस्टन चाय पार्टी की 234वीं सालगिरह पर आयोजित की गई थी, ने 24 घंटे में 6.04 मिलियन डॉलर इकट्ठे कर के एक दिन में दान इकठ्ठा करने का रिकॉर्ड तोड़ दिया।
इंग्लैंड का इतिहास
क्रांतिपरवर्ती युग
विलियम तृतीय और मेरी (1689-94) के सम्मिलित तथा विलियम तृतीय (1694-1702) के अकेले शासन में 1688 की क्रांति द्वारा अर्जित सफलताओं का सम्यक् प्रतिपादन हुआ। 1689 का अधिकारों का प्रस्ताव तथा उसके उपरांत 1702 ई. के व्यवस्था कानून ने अंग्रेजी स्वाधीनता के क्षेत्र को और भी व्यापक कर दिया। तब भूमि में संसदीय सरकार के बीज डाले गए, धार्मिक सहिष्णुता तथा प्रेस स्वातंत्र्य प्राप्त हुआ और आर्थिक सुधारों को कार्यान्वित किया गया। वैदेशिक क्षेत्र में प्रमुख घटनाएँ लुई चतुर्दश के विरुद्ध इंग्लिश उत्तराधिकार का युद्ध तथा स्पेन के उत्तराधिकार के प्रश्न को सरल कर देने के उद्देश्य से की गई विभाजनसंधियाँ थीं, जिन्होंने इंग्लैंड को फ्रांस से द्वितीय युद्ध करने के लिए बाध्य किया। विलियम के उपरांत रानी एन (1702-14) के शासन में मार्लबरों की विजयों के कारण प्रसिद्ध स्पेन के उत्तराधिकार का युद्ध तथा 1713 की उट्रैक्ट की संधि हुई। देश की प्रमुख घटनाएँ राजनीतिक दलगत सरकार की रचना तथा 1707 में एकता कानून के द्वारा इंग्लैंड और स्काटलैंड का एक राष्ट्र में विलयन है।
बॉस्टन चाय पार्टी
विरासत
2009 की शुरुआत में, नागरिक सम्मेलनों की एक श्रृंखला, जो "चाय पार्टी" के नाम से जानी जाती थी, ने सरकारी खर्चों, विशेष रूप से राष्ट्रपति ओबामा के बजट और आर्थिक प्रोत्साहन पॅकेज में बढ़ोत्तरी का विरोध किया। इनमे से एक का आयोजन 15 अप्रैल 2009 को बॉस्टन कॉमन पर किया गया, जो मूल बॉस्टन चाय पार्टी से कुछ ही ब्लॉक की दूरी पर था।
इंग्लैंड का इतिहास
प्रारंभिक हैनोवर शासक
जार्ज प्रथम (1714-27) ने एक शांतिपूर्ण युग का आरंभ किया जो केवल 1715 के स्काटलैंड के जैकोबस संबंधी विद्रोह के कारण कुछ समय के लिए भंग हुआ था। वैधानिक दृष्टिकोण से राजा के मंत्रियों की बैठक में सम्मिलित न होने के कारण मंत्रिमंडल (कैबिनेट) प्रणाली के विकास की दृष्टि से इस शासन का महत्त्व है। पहले कोई प्रधानमंत्री नहीं होता था, किंतु जब 1721 ई. में वालपोल ने मंत्रिपद का कार्यभार सँभाला, उसने अपनी सर्वोच्चता कैबिनेट के प्रतीत करा दी और व्यावहारिक रीति से प्रथम प्रधानमंत्री बना। वालपोल तथा उसके उत्तराधिकारियों के शासन में भी ह्विग मंत्रिमंडल कार्यभार सँभाले रहा। 1702 ई. में दक्षिणी सागर की बबूला नाम की व्यापारिक बरबादी घटित हुई। जार्ज द्वितीय (1727-60) के भी शासन में 1739 तक शांति रही तथा 1742 तक वालपोल मंत्रिमंडल चलता रहा। वालपोल गृहसमृद्धि तथा वैदेशिक शंति में आस्था रखता था। उसकी आर्थिक नीति का लक्ष्य व्यापार का प्रसार था। 1739 ई. में स्पेन के अमरीकी उपनिवशों में व्यापारिक अधिकार के प्रश्न पर ब्रिटेन का स्पेन से युद्ध हुआ, तदुपरांत मारिया थेरिसा के पक्ष में फ्रांस और प्रशा के विरुद्ध इंग्लैंड को आस्ट्रिया-उत्तराधिकार-युद्ध में प्रवेश करना पड़ा। 1745 ई. में सप्तवर्षीय युद्ध फ्रांस और ब्रिटेन में छिड़ा जिसका संचालन चैथम के अर्ल विलियम पिट ने बड़ी कुशलता से किया। वेसेली के नेतृत्व में मेथोडिस्ट चर्च का उदय और विकास इंग्लैंड के धार्मिक इतिहास में महत्वपूर्ण घटना है।
जार्ज तृतीय (1760-1820)
इसका शासन इंग्लैंड के इतिहास के अत्यधिक, घटनापूर्ण युगों में से है। इसके प्रथम भाग में सप्तवर्षीय युद्ध का पेरिस की संधि (1763) द्वारा अंत हुआ। कनाडा पर इंग्लैंड का अधिकार भी इसी बीच हुआ और साथ ही इसी काल की वे घटनाएँ हैं जिनका अंत अमरीका के युद्ध तथा 1783 में उसकी स्वाधीनता में हुआ। ग्रेट ब्रिटेन के नेतृत्व में आयरलैंड को अधिनियमन की स्वाधीनता (1782) मिल गई। भारत में वारेन हेस्टिंग्ज़ की अध्यक्षता में ब्रिटिश सत्ता सुदृढ़ हुई तथा आस्ट्रेलिया का उपनिवेशीकरण प्रारंभ हुआ। आंतरिक दृष्टि जार्ज तृतीय ने राजा के विलुप्त विशेषाधिकारों को पुन: जीवित करना चाहा तथा लार्ड नार्थ (1770-82) के मंत्रित्वकाल में उस लक्ष्य की सिद्धि हुई। औद्योगिक क्रांति के प्रमुख आविष्कार, जिन्होंने शारीरिक श्रम के स्थान पर मशीन तथा जलतरण के स्थान पर भाप का इंजन दिया, इसी युग की देन हैं। 1783 ई. से 1801 ई. तक विलियम (पुत्र) पिट का मंत्रिकाल है जिसके प्रथम दस वर्ष शांति, आर्थिक सुधार तथा फ्रांस की राज्यक्रांति के प्रति ब्रिटेन के सहानुभूतिपूर्ण दृष्टिकोण के लिए उल्लेखनीय हैं। क्रांति के युद्धों के 1793 ई. में प्रारंभ हो जाने तथा प्रथम राष्ट्रमंडल गुट के उद्घाटन के कारण ब्रिटेन का फ्रांस से युद्ध हुआ। क्रांति के सिद्धांतों से गृहव्यवस्था के आतंकित हो जाने के कारण पिट की प्रतिक्रियावादी नीति तथा टोरी दलप्रभावशाली हुए। 1800 ई. में एकता का आयरीय विधान पास किया गया।
नैपोलियन के युद्ध, जो व्यापारिक संघर्ष, द्वीपीय युद्ध तथा वाटरलू के 1815 के निर्णय से संबंधित थे, उस शासन के अंतिम भाग के हैं। संयुक्त राष्ट्र (अमरीका) से 1812 का युद्ध नेपोलियन से इंग्लैंड के संघर्षों का परिणाम था। इसके उपरांत यूरोप की पुनर्रचना तथा यूरोपीय संगठन का प्रादुर्भाव हुआ जो यूरोपीय कनसर्ट के नाम से विख्यात है और जिसमें इंग्लैंड का प्रमुख भाग रहा। गृह की दृष्टि से यह व्यापारिक नाश, आर्थिक अशांति और तज्जन्य हिंसा का युग था। औद्योगिक क्रांति ने लंबे डग भरे थे तथा स्टीमर और रेलवे इंजनों के आविष्कार किए थे। मानवतावादी प्रगति का अनुमान विलबर फोर्स के दासता-उन्मूलन-आंदोलन, हावर्ड के जल संबंधी सुधार तथा 1802 के प्रथम कारखाना कानून से लगाया जा सकता है। जार्ज चतुर्थ (1820-30) तथा विलियम चतुर्थ (1830-37) के शासन में गृह की दुर्व्यव्यवस्था जारी रही और अनेक दंगों को उसने जन्म दिया। यह सुधारों का युग था, जिसमें 1829 का आयरलैंड के कैथोलिक के त्राण का कानून, इसके व्यापारिक सुधार, पील के दंडविधान के सुधार, 1832 का प्रथम सुधार कानून, 1833 के फैक्टरी तथा शिक्षासुधार और 1835 का स्थानीय कारपोरेशन कानून उल्लेखनीय है। आक्सफोर्ड आंदोलन का जन्म 1833 ई. में हुआ। वैदेशिक क्षेत्र में, कैनिंग द्वारा मैटेर्निंक की अनुदार नीति का विरोध, ग्रीक स्वाधीनता संग्राम, फ्रांस की 1830 की क्रांति तथा पामर्स्टन काल का उदय तब की विशेष घटनाएँ हैं।
विक्टोरिया काल
रानी विक्टोरिया का दीर्घ शासन (1837-1901) लार्ड मेलबोर्न के संरक्षण में प्रारंभ हुआ। उसने उसे वैधानिक सिद्धांतों की शिक्षा दी तथा उसका विवाह सैक्सकोबर्ग के अलबर्ट से करा दिया जो उसका सलाहकार बना। उसके प्रारंभिक शासन की प्रमुख घटनाएँ चार्टिस्ट आंदोलन, अनाज कानून का 1846 ई. में विघटन, 1844 का बैंक चार्टर कानून तथा 1847 का फैक्टरी कानून है। पील ने अनुदार दल का पुन: संघटन किया और दल के दृष्टिकोण को और उदार किया। आयरलैंड में ओ" कानल के नेतृत्व में विघटन आंदोलन छिड़ा तथा नवयुवक आयरलैंड दल की रचना से इस आंदोलन को और भी प्रश्रय मिला तथा 1848 का विद्रोह हुआ। इसी युग में 1837 का कनाडा विद्रोह तथा कनाडा उपनिवेश में उत्तरदायी शासन का जन्म हुआ। न्यूज़ीलैंड साम्राज्य में मिला लिया गया औरआस्ट्रेलिया का विकास हुआ। चीनी युद्ध (1840-42) के उपरांत हाँगकांग की प्राप्ति हुई और भारतीय साम्राज्य का दृढ़ीकरण हुआ। विक्टोरिया के शासन के मध्य 1865 ई. तक गृहनीति में पामर्स्टन का व्यक्तित्व प्रधान रूप से कर्मण्य रहा। पश्चात् डिज़रेली और ग्लैड्स्टन की राजनीतिक प्रतिस्पर्धा का युग आया। गृहशासन की दिशा में 1867 का द्वितीय सुधार कानून, 1870 का शिक्षा कानून, 1873 का न्यायविधान, 1876 और 78 के फैक्टरी कानून बने तथा ट्रेड यूनियन का विकास हुआ। आयरलैंड की धर्मव्यवस्था पुन: स्थापित हुई तथा वहाँ की भूव्यवस्था का विधान पास हुआ। 1867 ई. में कनाडा को डोमिनियन तथा विक्टोरिया को भारत की सम्राज्ञी घोषित किया गया। वैदेशिक क्षेत्र में जो घटनाएँ घटीं उनमें निम्नलिखित उल्लेखनीय हैं : 1854 ई. को रूस से क्रीमिया के लिए युद्ध, 1857 का भारतीय विद्रोह, इटली की स्वतंत्रताप्राप्ति, 1857 का द्वितीय चीनी युद्ध, अमरीका का गृहयुद्ध (1861-65) तथा वे घटनाएँ जो 1878 की बर्लिन कांग्रेस की जन्मदात्री थीं।
विक्टोरिया के शासन के अंत में तृतीय सुधार कानून (1884), पुनर्विभाजन कानून (1885) तथा स्वायत्त शासन कानून (1888) के निर्माण से जनतंत्र में प्रभूत प्रगति हुई। उदार दल के विघटन (1886) ने शत्रुओं को शासन की दीर्घ अवधि दे दी थी। 1900 ई. में श्रमदान की स्थापना हुई। आयरलैंड की समस्या का अंतिम निदान ढूंढ़ने के उद्देश्य से प्रस्तुत ग्लैड्स्टन के 1886 और 1893 ई. के होमरूल प्रस्ताव असफल रहे। 1878 के बाद ब्रिटेन क्रमश: द्वितीय अफ़गान युद्ध (1878-80), प्रथम बोअर युद्ध (1881) तथा मिस्र पर अधिकार करने में लगा रहा। आस्ट्रेलिया कामनवेल्थ की स्थापना 1900 ई. में पैदा हुई। वैदेशिक मामले में यह गौरवशाली तटस्थता का युग था।
20वीं शताब्दी के प्रारंभिक वर्ष
एडवर्ड सप्तम का शासन (1901-10) श्रम की कठिनाइयों से, जो बहुधा हड़ताल की जन्मदात्री थीं, प्रारंभ हुआ। 1906 ई. में उदार दल के कार्यभार सँभालने से ऐसे कानूनों का जन्म हुआ जो साम्यवादी भावना से प्रेरित थे और जिनपर मजदूर दल के उत्थान की छाप थी। इन कानूनों में वृद्धावस्था की पेन्शन (1908) और स्वास्थ्य तथा बेरोजागारी की राष्ट्रीय बीमा योजना (1909) अपनी विशेषता रखती हैं। 1909 ई. में दक्षिण अफ्रीका संघ कानून तथा भारतीय प्रतिनिधि नियम पास किए गए। वैदेशिक क्षेत्र में जर्मनी की औपनिवेशिक तथा समुद्री महत्वाकांक्षाओं ने ब्रिटिश दृष्टिकोण संदेहास्पद कर दिया और ब्रिटेन तटस्थता का त्याग करने के लिए बाध्य हो गया। 1902 की आंग्ल जापानी, 1904 की आंग्ल फ्रांसीसी, तथा 1907 की आंग्ल रूसी संधियाँ अंतरराष्ट्रीय राजनीति में जर्मनी, आस्ट्रिया तथा इटली के गुट को प्रतिसंतुलन देने लगीं। जार्ज पंचम के शासन (1910-36) में 1912 का संसदीय कानून पास होकर उच्च सदन को आर्थिक शक्तियों से रहित करने में समर्थ हो सका। अब राजमुकुट के प्रति अंग्रेजी विधान में अपार सम्मान पैदा हुआ। आयरलैंड का प्रश्न सर्वोपरि था जिससे होमरूल कानून 1915 ई. में पास हुआ। जर्मनी की महत्वाकांक्षाओं के कारण यूरोपीय स्थिति शंकाकुल हो गई तथा मोरक्को की कठिनाइयों एवं बाल्कन युद्धों ने विस्फोट की पृष्ठभूमि तैयार कर दी। 1914 ई. में प्रथम विश्वव्यापी युद्ध छिड़ा और बेलजियम पर आक्रमण होने से लंदन संधि की हत्या देखकर ब्रिटेन ने जर्मनी के विरुद्ध युद्धघोषणा कर दी तथा 1918 ई. तक ब्रिटेन स्थल और जलयुद्धों में व्यस्त रहा।
विश्वव्यापी युद्धों के बीच ब्रिटेन
यद्यपि युद्ध से ब्रिटेन को औपनिवेशिक लाभ अधिक हुए, तथापि उसके उद्योग और व्यापार को भीषण आघात पहुँचा जिससे उसकी समृद्धि और प्रभाव क्षीण हुए। युद्ध ने ब्रिटेन के सामाजिक स्वरूप को परिवर्तित कर दिया। ब्रिटेन में स्त्रियों का त्राण, बड़े राज्यों का विघटन, नगरों के समीपवर्ती प्रदेशों की प्रगति तथा वैज्ञानिक एवं कला संबंधी विकास हुए। शांतिपूर्ण युग की आर्थिक व्यवस्था की आवश्यकता ने ब्रिटेन को औद्योगिक विकास की ओर द्रुत गति से अग्रसर किया जिसके फलस्वरूप श्रम की समस्या की अभिव्यक्ति 1926 की साधारण हड़ताल में हुई। इसके उपरांत 1931 ई. में बाजारों में वस्तुओं की दर गिर गई जिससे आर्थिक और औद्योगिक संकट उत्पन्न हो गया। उत्पादन वृद्धि के उपाय ढूँढ़े जाने लगे और अनियंत्रित व्यापार के सिद्धांत का परित्याग कर दिया गया। व्यय में कमी, श्रममूल्य की कटौती तथा करों की वृद्धि आदि से स्थिति में सुधार किया गया। समाजवादी सिद्धांत तथा समाजवादी कार्यों को प्रोत्साहन मिला। 1936 में एडवर्ड अष्टम के राज्यत्याग की समस्या ने राष्ट्र का ध्यान कुछ समय के लिए केंद्रित रखा था और जार्ज षष्ठ के राजतिलक में सहायक हुआ।
साम्राज्यवादी इतिहास में ब्रिटिश राष्ट्रसंघ को जन्म देनेवाला 1931 का वेस्टमिन्स्टर विधान, 1937 के विधान से आयरलैंड का सार्वभौम जनतंत्र राज्य, भारतीय राष्ट्रीय आंदोलन की 1947 के स्वाधीन राष्ट्र में परिणति इत्यादि घटनाएँ हैं। वैदेशिक क्षेत्र में ब्रिटिश नीति 1936 ई. तक, जब तक शनै:शनै: पुन:शस्त्रीकरण प्रारंभ नहीं हुआ, अंतरराष्ट्र संघ से बँधी हुई थी। 1937 ई. में नेविल चेंबरलेन की राष्ट्रीय सरकार की, जिसके जर्मनी को प्रसन्न करने के सारे प्रयत्न असफल रहे, रचना हुई। हिटलर की एक के बाद एक राष्ट्र हड़प लेने की नीति पहली सितंबर, 1939 ई. को पोलैंड पर आक्रमण करने को बढ़ी, तब ब्रिटेन भी जर्मनी के विरुद्ध युद्ध में कूद पड़ा। मई, 1940 में चेंबरलेन को विन्स्टन चर्चिल के लिए प्रधान मंत्री का स्थान रिक्त करना पड़ा। चर्चिल के सतत प्रयत्न और रूस को असाधारण क्षमता तथा बलिदानों ने युद्ध को 1945 ई. में सफलता की सीमा पर पहुँचाया। उसी वर्ष साधारण निर्वाचन में पार्लामेंट में क्लेमेंट ऐटली समाजवादी बहुसंख्यक दल के साथ, सामाजिक उत्थान, सुरक्षा एवं अनिवार्य उद्योगों और सेवाओं के राष्ट्रीकरण की व्यापक नीति लिए अपना मंत्रिमंडल बनाने में सफल हुए।
आधुनिक इंग्लैंड
इंग्लैंड अथवा ब्रिटेन के संसार भर में अभी तक कई उपनिवेश वर्तमान हैं, यथा-ब्रूनेई, शिसेलीज़, फाक्लैंड द्वीपसमूह, जिब्राल्टर, सेंट हेलेना तथा अंटार्कटिक, हिंद महासागर, वेस्टइंडीज और पश्चिमी प्रशांत स्थित प्रदेश। द्वितीय विश्वयुद्ध के बाद भारत, मलयेशिया, घाना, नाईजीरिया, तंजानिया, साइप्रस, जमैका, त्रिनिदाद तथा अन्य कई देश ब्रिटिश उपनिवेश न रहकर स्वतंत्र हो गए हैं और संप्रति राष्ट्रमंडल के नियमित सदस्य हैं। 1970 ई. में फिजी तथा टांगा और 1971 ई. में पश्चिमी समोआ भी आजाद होकर राष्ट्रमंडल में सम्मिलित हो गए हैं।
नवंबर, 1965 ई. में रोडेशिया नामक ब्रिटिश उपनिवेश के अल्पसंख्यक श्वेत लोगों ने इस देश को स्वतंत्र घोषित करके बलात् सत्ता सँभाल ली और 2 मार्च 1970 ई. को नया संविधान लागू करके यह देश गणतंत्र राष्ट्र के रूप में सामने आया, हालाँकि नया संविधान गणतंत्रीय भावना से कतई मेल नहीं खाता, क्योंकि इसमें प्रशासकीय एवं विधि संबंधी सारे अधिकार अल्पसंख्यक गोरों को ही प्राप्त हैं, काले व्यक्तियों (रोडेशिया के मूल निवासी) को मात्र नाम के लिए ही अधिकार दिए गए हैं। इसपर ब्रिटेन तथा अन्य राष्ट्रों ने रोडेशिया पर कड़े आर्थिक प्रतिबंध लगा दिए। 1966 ई. के दिसंबर में राष्ट्रसंघ ने कुछ चुनिंदा वस्तुओं को लेकर रोडेशिया के साथ व्यापार करने पर प्रतिबंध लगाने का प्रस्ताव पारित कर दिया। 1971 ई. के दौरान रोडेशिया तथा इंग्लैंड की सरकारें उभय पक्षों को स्वीकार्य समझौते की रूपरेखा तैयार करने को सहमत हो गईं और 1972 ई. की जनवरी में लार्ड पियर्सें के नेतृत्व में एक शिष्टमंडल रोडेशिया गया ताकि रोडेशियावालों के रूख का पूरा-पूरा जायजा लिया जा सके।
रवि एच कश्यप
रवि एच कश्यप  फिल्म तथा धारावाहिक निर्देशक हैं। राजाजी इनके द्वारा निर्देशित पहली फिल्म है।
इंग्लैंड का इतिहास
आधुनिक इंग्लैंड
हैराल्ड विल्सन के नेतृत्व में 1964 ई. के दौरान उदार दल ने इंग्लैंड का शासन सँभाला। परंतु देश की आर्थिक दशा लड़खड़ा चुकी थी और स्थिति यहाँ तक पहुँच गई थी कि भुगतान की राशि चुकाने में भी सरकार को कठिनाई का सामना करना पड़ रहा था। अत: आर्थिक संयम के लिए कदम उठाया गया। ऋणों पर रोक लगाई गई और कीमतों तथा आय पर नियंत्रण रखने हेतु कानून बनाया गया। नवंबर, 1967 ई. में पौंड का 14.3 प्रतिशत अवमूल्यन हुआ। जनवरी, 1968 ई. में आर्थिक राहत के लिए कुछ और उपाय किए गए जिनमें 1971 ई. तक सिंगापुर, मलयेशिया तथा फारस की खाड़ी से ब्रिटिश फौजों को वापस बुलाने का कार्यक्रम भी सम्मिलित था। लेकिन 1969 ई. आते-आते ब्रिटेन की आर्थिक दशा में अपेक्षाकृत सुधार हुआ और उपर्युक्त नियमों में ढिलाई बरती जाने लगी। जून, 1970 के चुनाव में अनुदार दल की विजय हुई और एडवर्ड हीथ इंग्लैंड के प्रधानमंत्री बने। नई सरकार ने अक्टूबर में केंद्रीय प्रशासन का पुनर्गठन किया और वाणिज्य तथा उद्योग मंत्रालय एवं पर्यावरण मंत्रालय नाम से दो और मंत्रालय स्थापित किए। 1970 ई. के दौरान अनुदार दल की सरकार ने मुद्रास्थिति, हड़तालों तथा मजदूरी बढ़ाने की माँगों पर रोक लगाने के लिए नियम बनाए। बेकारी रोकने के 1971 ई. में इस सरकार ने राष्ट्रीय स्तर पर व्यापक औद्योगिक प्रशिक्षण योजना लागू की।
रवि एच कश्यप
इनके द्वारा निर्देशित धारावाहिकों में कुरुक्षेत्र ,सुख दुःख ,कृष्णा सुदामा, परवरिश प्रमुख हैं।
इंग्लैंड का इतिहास
आधुनिक इंग्लैंड
22 जनवरी 1972 ई. को ब्रिटेन ने "यूरोपीय आर्थिक समुदाय" में सम्मिलित होने की संधि पर हस्ताक्षर किए और ब्रिटिश संसद् से स्वीकृति मिलने पर 1 जनवरी 1973 ई. को ब्रिटेन उक्त समुदाय का नियमित सदस्य बन गया। इसके लिए उसे "यूरोपीय मुक्त व्यापार संगठन" से इस्तीफा देना पड़ा।
रवि एच कश्यप
फिल्में
इनके द्वारा निर्मित फिल्में हैं-
रामबाग
भारत का सबसे पुराना मुग़ल उद्यान, आरामबाग, मुग़ल शासक बाबर ने सन् १५२८ में बनवाया था। यह उद्यान आगरा शहर में ताजमहल से २.३४ किलोमीटर दूर उत्तर दिशा में स्थित है।
हसदेव नदी
हसदेव नदी भारत के छत्तीसगढ़ राज्य में बहने वाली एक नदी है। यह महानदी की एक प्रमुख सहायक नदी है तथा कोरबा के कोयला क्षेत्र में तथा चम्पा मैदान में प्रवाहित होने वाली प्रमुख नदी है। यह नदी कोरिया ज़िले की कैमूर पहाड़ियों से निकलकर कोरबा, बिलासपुर जिलों में बहती हुई महानदी में मिल जाती है। हसदेव का अधिकांश प्रवाह क्षेत्र ऊबड़-खाबड़ है। इसकी कुल लंबाई 176 किलोमीटर और प्रवाह क्षेत्र 7,210 वर्ग किमी है।
सांस्कृतिक केंद्र
सर्वमंगला मंदिर :- यह स्थान कोरबा शहर में हसदेव नदी के तट पर है
प्रदूषण
एक सर्वे के अनुसार हसदेव नदी छत्तीसगढ़ की एक प्रदूषित नदी है। कारण कोरबा, चाम्पा, मनेन्द्रगढ़ जैसे औद्योगिक शहर है।छ ग कि सबसे प्रदूषित नदी शंखिनी हैं।
रघु शर्मा (क्रिकेटर)
रघु शर्मा (जन्म 11 मार्च 1993) एक भारतीय क्रिकेटर हैं। उन्होंने 14 अक्टूबर 2017 को रणजी ट्रॉफी 2017-18 में पंजाब के लिए प्रथम श्रेणी में पदार्पण किया। उन्होंने अपने ट्वेंटी 20 की शुरुआत 11 जनवरी 2021 को, पुडुचेरी के लिए 2020–21 सैयद मुश्ताक अली ट्रॉफी में की।
२००२ ऑस्ट्रेलियाई ओपन टेनिस प्रतियोगिता
पुरुष एकल
थॉमस जोहानसन ने मराट साफिन को 3-6 6-4 6-4 7-6(4) से हराया।
पुरुष युगल
मार्क नोल्स / डेनियल नैस्टर ने  फैब्रिस सैंतोरो /  मिकाएल लोद्रा को 7-6 (4) 6-3 से हराया।
महिला एकल
जेनीफर कैप्रियाती ने मार्टिना हिंगिस को 4-6, 7-6(7), 6-2 से हराया।
राजा कसुमर
राजा कसूमर भील, राजा भोज के समकालीन एक राजा थे । राजा कसुमर और राजा बालून के समय भगोर राजधानी हुआ करती थी ,  इन्हीं राजाओं के समय आदिवासियों का मेला भगोरिया चलन में आया ।
भगोरिया हाट
भगोरिया मेला को लेकर समाज में कई तरह की भ्रांतियां फैलाई गई है जिनमे से प्रमुखत:यह है कि ’भगोरिया मेला महिलाओं को यह आजादी देता है कि वे अपने मनपसंद के लड़के को चुनकर विवाह कर ले।’ । भील राजा कसुमर ने भगोरिया हाट की शुरुवात करी इसका एक कारण यह था कि युवा और यवती अपने परिवार सहित एक स्थान पर एक दूसरे को पसंद कर ले, इस हाट में बेहद अधिक संख्या में लोग आते है जिससे परिवार को शादी के लिए रिश्ते। देखने के। लिए बहुत ज्यादा भटकना नहीं पड़ता ।
इस हाट में आदिवासी विभिन्न जरूरतों को सामग्रियां भी खरीद सकते है जिससे उनके समय की बचत होती है और साथ ही साथ हाट का आनंद लेते है।
राजा कासुमार और रानी हीमल
भील राजा कासूमर जी की शादी, धार के परमार राजा भोज की पुत्री हीमल से हुई थी , इस तरह से राजा भोज, भीलों के ससुर कहलाए । भील गीतो और कहावतों में इस बात के प्रमाण मिलते है कि राजा भोज भीलों के ससुर थे ।
भारतीय प्रबंध संस्थान बेंगलूर
भारतीय प्रबंधन संस्थान, बंगलौर भारत का प्रमुख प्रबंध संस्थान है। यह संपूर्ण पत्थर की इमारत, हरे-भरे परिसर एवं भूदृश्य-पूर्ण उद्यान सहित दक्षिण बेंगलूर में 100 एकड़ के भू-भाग में स्थित है। इसकी स्थापना सन 1973 में हुई थी।
कार्यक्रम
संस्थान के दीर्घावधि स्नातकोत्तर कार्यक्रमों में सम्मिलित हैं –
इस प्रकार भाप्रसंबें प्रबंधकीय वर्गों के तीनों खंडों के लिए संबद्ध पाठ्यक्रम संचालित करता है। इन सभी कार्यक्रमों का उच्च मूल्यांकन किया गया है और भाप्रसंबें के भूतपूर्व छात्र विश्वभर में वरिष्ठ प्रबंधकीय एवं शैक्षणिक पदों पर आसीन हैं। आगे कार्यपालक शिक्षा कार्यक्रम (ईईपी) सरकार के अनेक संगठनों, सार्वजनिक एवं निजी सेक्टरों एवं गैर-सरकारी संगठनों के लिए दो दिन से लेकर एक वर्ष तक के खुले एवं कस्टमाइज़्ड कार्यक्रम संचालित करता है। कार्यरत् प्रबंध में अंतर्राष्ट्रीय मास्टर्स कार्यक्रम (आईएमपीएम) एक अंतर्राष्ट्रीय सहयोजित कार्यपालक शिक्षा कार्यक्रम है, जो कि आईएनएसईएसडी, मैकगिल विश्वविद्यालय, लैन्कैस्टर विश्वविद्यालय एवं जापान विश्वविद्यालयों के संघ के साथ भाप्रसंबें द्वारा संयुक्त रूप से संचालित किया जाता है, जिसे कार्यपालक शिक्षा के क्षेत्र में एक प्रमुख नवाचार के रूप में विश्वव्यापी मान्यता प्राप्त है। भाप्रसंबें में उद्यमवृत्ति अध्ययन हेतु एन.एस. राघवन केन्द्र (एनएसआरसीईएल) उद्यमकर्ताओं और पारिवारिक व्यवसाय के मालिकों हेतु पाठ्यक्रम भी संचालित करता है।
उत्कृष्टता
भाप्रसंबें राष्ट्रीय एवं अंतर्राष्ट्रीय सर्वेक्षणों में लगातार भारत के श्रेष्ठ बिज़नैस स्कूलों में गिना जाता रहा है। एसएमबीजी पेरिस में स्थित परामर्श फर्म की एक इकाई एडयुनिवर्सल द्वारा नवंबर, 2008 में संचालित सर्वेक्षण में भाप्रसंबें को मध्य एशिया एवं दक्षिण एशिया में नम्बर एक बिज़नैस स्कूल का स्थान प्रदान किया। एडयुनिवर्सल द्वारा चयन, भाप्रसंबें की अंतर्राष्ट्रीय प्रतिष्ठा और प्रभाव का समर्थन करता है, जोकि छात्रों को श्रेष्ठ बनाने के लिए बिज़नैस स्कूल की क्षमता और राष्ट्रीय एवं अंतर्राष्ट्रीय क्षेत्रों में उनकी नियोजनीयता में उन्नति प्रदान करता है।
अप्रैल 2009 में भाप्रसंबें को क्यूएस सार्वभौम श्रेष्ठ बिज़नैस स्कूल्स 2009 में एशिया-पैसिफिक क्षेत्र के श्रेष्ठ दस में शामिल किया गया है : क्वैकक्वैरली सिमंड्स (क्यूएस) द्वारा प्रकाशित नियोक्ता की पसंद। भाप्रसंबें श्रेष्ठ दस में स्थान पाने वाला एकमात्र भारतीय प्रबंध स्कूल है, जिसमें सम्मिलित अन्य हैं, ऑस्ट्रेलिया, सिंगापुर, चीन एवं हाँग-काँग के बिज़नैस स्कूल। गौरतलब है कि भाप्रसंबें पूर्व वर्ष 2007-08 की रिपोर्ट में नौवें स्थान से अपनी रैंकिंग में सुधार करते हुए छठे स्थान पर पहुँचा। अतः आश्चर्य नहीं है कि भाप्रसंबें विश्वव्यापी स्तर के पदों हेतु एक पसंदीदा भर्ती गंतव्य होना जारी रखे है।
भाप्रसंबें को अन्य बी-स्कूलों से अलग बनाने वाली विशेषता है, एक निश्चित उद्देश्य के रूप में विविधता के साथ ध्यानपूर्वक मिश्रित छात्रों का चयन, जिससे कि छात्र कक्षा में सैद्धांतिक अध्ययन के अतिरिक्त एक दूसरे के अनुभव से लाभान्वित होंगे, जिसके द्वारा उत्तम संवृद्ध अध्ययन का अनुभव प्राप्त होता है। भारत के सभी बी-स्कूलों की तुलना में संस्थान के पास उत्तरी अमरीका, युरोप एवं ऑस्ट्रेलिया के अनेक साझेदार विश्वविद्यालयों के साथ सबसे बड़ा छात्र विनिमय कार्यक्रम है।भारतीय संस्थान का प्रबंधन बेंगलूर (भाप्रसंबें) बंगलौर, कर्नाटक, भारत में स्थित एक सार्वजनिक बिजनेस स्कूल है। 1973 में स्थापना की, यह तीसरा आईआईएम, आईआईएम अहमदाबाद और आईआईएम कलकत्ता के बाद स्थापित करने के लिए किया गया था। [3]
यह पोस्ट ग्रैजुएट, डॉक्टरेट और कार्यकारी प्रशिक्षण कार्यक्रम प्रदान करता है। पोस्ट ग्रेजुएट कार्यक्रम में प्रबंधन (पीजीपी), एक दो साल, पूर्णकालिक आवासीय एमबीए कार्यक्रम भाप्रसंबें के प्रमुख कार्यक्रम है। [4] इसके अलावा में अपने मुख्य शैक्षिक कार्यक्रमों, भाप्रसंबें भी अनुसंधान की सुविधा, सलाहकार सेवाओं की पेशकश की, सेमिनारों और शैक्षिक सम्मेलनों का आयोजन और पत्रिकाओं के प्रकाशन में लगे हुए है। इतिहास [संपादित करें]
आईआईएम बैंगलोर के लिए मुख्य प्रवेश द्वार 1972 में, दो अधिक आईआईएम की जरूरत रवि जे Matthai, पहले दो आईआईएम अर्थात् आईआईएम कलकत्ता और आईआईएम अहमदाबाद के स्नातकों के लिए बढ़ती मांग को देखकर के नेतृत्व में एक समिति ने सिफारिश की। जबकि पहले दो आईआईएम निजी क्षेत्र की ओर उन्मुख थे, यह निर्णय लिया गया कि नए संस्थान प्रबंधन स्नातकों की अपनी बढ़ती जरूरतों को पूरा करने के लिए सार्वजनिक क्षेत्र की ओर उन्मुख किया जाएगा। संस्थान बंगलोर में नतीजतन अगले साल तक, विशेष रूप से सार्वजनिक क्षेत्र के उद्यमों की जरूरतों को पूरा करने के लिए डिज़ाइन किया गया स्थापित किया गया था। [5] के लिए प्रस्तावित संस्थान, कर्नाटक सरकार के 100 एकड़ जमीन की पेशकश की (40 हेक्टेयर) भूमि नि: शुल्क लागत और एक योगदान ₹3 करोड़ (अमेरिका $47,000) के के। टी. ए. पई और एन एस रामास्वामी के अध्यक्ष और निदेशक के रूप में क्रमश: नियुक्ति की गई थी। संस्थान पर 28 अक्टूबर 1973 इंदिरा गाँधी, भारत के तत्कालीन प्रधानमंत्री द्वारा उद्घाटन किया गया। संस्थान सेंट जोसेफ कॉलेज ऑफ कॉमर्स, और कुछ अन्य इमारतों जो किराए पर रहे थे, में शुरू किया गया था। नए संस्थान दक्षिण बैंगलोर में बान्नेरघट्टा रोड पर आया था। [6]